Betogers maak weer moles op N2 by Grabouw | Netwerk24
22 Januarie 2020 07:02
Die N2 in die Wes-Kaap was Woensdagoggend vroeg weer gesluit by Botrivier en aan die voet van Sir Lowryspas by die Gordonsbaai-afrit, maar is teen 07:00 weer oopgestel, volgens Kenny Africa, Wes-Kaapse verkeershoof.
Dit is weens 'n betoging op die N2 by Grabouw wat reeds verlede Donderdag begin het. Voertuie op die roete is Maandag met klippe gegooi.
Wanneer die pad met tye gesluit word, word motoriste vanaf Kaapstad aangeraai om af te draai by Gordonsbaai, die kusroete te volg, deur Bettysbaai en Kleinmond, en weer by Botrivier by die N2 aan te sluit.
Vanaf die Suid-Kaap of die Overberg in die rigting van Kaapstad moet motoriste by Botivier van die N2 afdraai en die kusroete volg.
Soos vroeër berig is die N2 in die gebied teen 20:00 Dinsdag weer oopgestel nadat werkers van Elgin Poultry Abattoir en gemeenskapslede laatmiddag weer begin betoog het en die pad omstreeks 17:00 gesluit moes word.
Elgin Poultry Abattoir het bevestig werkers neem sedert verlede Donderdag aan ’n onbeskermde staking deel.
Update: 212105: #Road_Closure due to #Protesting in Grabouw, N2 Outbound @ Sir Lowry Pass Rd, has been reopened. #BoozeFreeRoads pic.twitter.com/cJ5Qdxd1qc
— Cape Town FMS (@CapeTownFreeway) January 22, 2020
Meer oor: Grabouw | Betoging | N2